Document ID: 32007R0100

KOMMISSIONENS FORORDNING (EF) Nr. 100/2007
af 1. februar 2007
om ændring af forordning (EF) nr. 877/2004 om gennemførelsesbestemmelser til Rådets forordning (EF) nr. 2200/96 for så vidt angår meddelelse af priser, der er noteret på markederne for friske frugter og grøntsager, som følge af Bulgariens og Rumæniens tiltrædelse af Den Europæiske Union
KOMMISSIONEN FOR DE EUROPÆISKE FÆLLESSKABER HAR -
under henvisning til traktaten om Bulgariens og Rumæniens tiltrædelse,
under henvisning til akten vedrørende Bulgariens og Rumæniens tiltrædelse, særlig artikel 56, og
ud fra følgende betragtninger:
(1)
Artikel 28, stk. 1, i Rådets forordning (EF) nr. 2200/96 af 28. oktober 1996 om den fælles markedsordning for frugt og grøntsager (1) pålægger medlemsstaterne at underrette Kommissionen for hver markedsdag i hvert af de pågældende produktionsår om de noteringer, som konstateres på deres repræsentative produktionsmarkeder for bestemte produkter, der fastlægges med hensyn til handelskendetegn såsom sort eller type, klasse, størrelsessortering og emballering.
(2)
I bilaget til Kommissionens forordning (EF) nr. 877/2004 (2) er der opstillet en liste over repræsentative markeder, på hvilke en betydelig del af den indenlandske produktion i hele høståret eller i et af de tidsafsnit, i hvilke høståret er opdelt, afsættes.
(3)
Som følge af Bulgariens og Rumæniens tiltrædelse af Den Europæiske Union den 1. januar 2007 bør der fastlægges repræsentative markeder for dem begge.
(4)
Forordning (EF) nr. 877/2004 bør derfor ændres i overensstemmelse hermed -
UDSTEDT FØLGENDE FORORDNING:
Artikel 1
I bilaget til forordning (EF) nr. 877/2004 foretages følgende ændringer:
a)
»Sofia (BG)« tilføjes til listen over repræsentative markeder for følgende produkter: »Tomater«, »Auberginer«, »Vandmeloner«, »Meloner«, »Abrikoser«, »Ferskner«, »Spisedruer«, »Kirsebær«, »Agurker«, »Blommer« og »Sød peber«.
b)
»Bukarest (RO)« tilføjes til listen over repræsentative markeder for følgende produkter: »Tomater«, »Auberginer«, »Vandmeloner«, »Abrikoser«, »Æbler«, »Kirsebær«, »Agurker«, »Hvidløg«, »Gulerødder«, »Blommer«, »Sød peber«, »Spiseløg« og »Bønner«.
Artikel 2
Denne forordning træder i kraft på tredjedagen efter offentliggørelsen i Den Europæiske Unions Tidende.
Denne forordning er bindende i alle enkeltheder og gælder umiddelbart i hver medlemsstat.
Udfærdiget i Bruxelles, den 1. februar 2007.

Labels: 2
17
6
12
18
15